b'\n_START_ARTICLE_\nLjubov Sobol\n_START_PARAGRAPH_\nLjubov Sobol (s. 1987 tai 1988) on ven\xc3\xa4l\xc3\xa4inen juristi. H\xc3\xa4n on aktiivinen Vladimir Putinin vastaisessa oppositioliikkeess\xc3\xa4, jonka k\xc3\xa4rkihahmo on Aleksei Navalnyi._NEWLINE_Sobol on Navalnyin FBK-s\xc3\xa4\xc3\xa4ti\xc3\xb6n juristi ja on juontanut Navalnyin paljastusohjelmia YouTubessa. H\xc3\xa4net pid\xc3\xa4tettiin Moskovassa hein\xc3\xa4-elokuussa 2019 puhjenneiden mielenosoitusten yhteydess\xc3\xa4 v\xc3\xa4h\xc3\xa4ksi aikaa, ja h\xc3\xa4n sai haasteen oikeuteen, "toistaiseksi todistajan ominaisuudessa", kuten h\xc3\xa4n sanoi. H\xc3\xa4n on sy\xc3\xb6m\xc3\xa4lakossa vastalauseena vallanpit\xc3\xa4ji\xc3\xa4 vastaan. H\xc3\xa4n on ollut mukana oppositiotoiminnassa vuodesta 2011 ja osallistui Bolotnaja-aukion mielenosoituksiin. _NEWLINE_Sobolin mies Sergei Mohov joutui vuonna 2019 myrkkypiikki-iskun kohteeksi mutta selvisi siit\xc3\xa4 hyv\xc3\xa4n kuntonsa vuoksi. Oppositiohenkisen sanomalehden Novaja Gazetan tutkimuksissa iskun tekij\xc3\xa4 paljastui valvontakamerakuvista mutta h\xc3\xa4n on kuollut. Taustoista l\xc3\xb6ytyi yhteyksi\xc3\xa4 Putinia l\xc3\xa4hell\xc3\xa4 oleviin piireihin.'